《大慧禅师赞》
宋代·释慧远

参禅阙典，学佛无功。
破杨岐道，灭临济宗。
直下单提，佛祖不犯令。
掣颠掣狂，住双径峰。
等闲拈却衲僧定命索，将错就错，
名闻九重。阿呵呵，
见也麽？竹篦触背，
失钱遭罪。天道不放还，
骊珠绝瑕颣。

作者简介：释慧远，青原下八世，双泉郁禅师法嗣。住鼎州（今湖南常德）德山。事见《五灯会元》卷一五。今录诗二首。